Når er det best å reise til Den dominikanske republikk?
Det er ikke ett rett svar på når det er best å reise til Den dominikanske republikk, fordi her er det varmt og fint vær året rundt. Det er to høysesonger som utmerker seg som de månedene da det er mest turister. Dette er i juli-august, fordi da er det mange som har sommerferie. I tillegg er det om vinteren fra desember-februar når været er på sitt mest behagelige. Da er det noe lavere temperaturer. Det anbefales å reise på denne tiden fordi da er det færre besøkende ved de fleste resorter og hoteller. Da kan du spare litt penger og fortsatt ha den strandferien du ønsker. August-september er månedene da det kan inntreffe orkaner i Den dominikanske republikk, så det kan forekomme større eller mindre stormer i disse månedene. Alt i alt er det å anbefale å reise til Den dominikanske republikk etter juleferien og ut i februar. Da får du en herlig og varm strandferie når det er på sitt mørkeste og kaldeste her hjemme i Norge.